armvectores/hy_wikipedia_2023 huggingface dataset:
Արումա

Արումա, լեռ Հայկական լեռնաշխարհում, հիշատակված Թգլատպալասարի սեպագիր արձանագրությունում (մ․թ․ա 1116֊1000 թվականներ), ըստ որի այս լեռան մոտով է ասորեստանյան արքան արշավել դեպի Իլդիշ երկիրը՝ կրակի մատնելով բազմաթիվ գյուղերը։ Ենթադրվում է, որ գտնվում էր Հայկական Տավրոսում կամ Կորդվաց լեռնահամակարգում։


== Ծանոթագրություններ ==
(5235) Ժան-Լուպ

(5235) Ժան-Լուպ (անգլ.՝ Jean-Loup), աստերոիդ աստերոիդների հիմնական գոտում։ Հայտնաբերվել է 1990 թվականի սեպտեմբերի 16-ին Հենրի Հոլտի կողմից Պալոմարում։
Միջին հեռավորությունը Արեգակից կազմում է 2,296686 ա. մ., առավելագույնը մոտենում է 1,9693 ա. մ. հեռավորության վրա և հեռանում 2,6241 ա. մ.։ Արեգակի շուրջ մեկ ամբողջական պտույտ է կատարում 1271,31 երկրային օրվա ընթացքում, իր ուղեծրով շարժվելով միջինում 0,283173 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,85° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5235) Ժան-Լուպ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սինիխա

Սինիխա (ուկրաիներեն՝ Синиха), գյուղ Ուկրաինայի Խարկովի մարզի Կուպյանսկի շրջանում։ Հիմնադրվել է 1650 թվականին։
2001 թվականի տվյալներով Սինիխա գյուղում բնակվում էր 304 մարդ։ Բնակավայրը զբաղեցնում է 1416 կմ² տարածք։ Բնակչության խտությունը կազմում էր 214,69 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դոեսի

Դոեսի (վրաց.՝ დოესი), գյուղ Վրաստանում։ Գտնվում է Շիդա Քարթլի մարզի Կասպի շրջանում։


== Դիրք ==
Գտնվում է ծովի մակարդակից 580 մետր բարձրության վրա։ Շրջկենտրոն Կասպից հեռու է 25 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 2323 մարդ։


== Ծանոթագրություններ ==
Դենիկլի

Դենիկլի, կղզյակ Ուրմիա լճում։ Ամայի է ու անմարդաբնակ։ Փոքր մասշտաբի քարտեզներում սովորաբար չի նշանակվում։ Հիշատակված է «Բազմավեպ» -ում(1898, էջ 135)։ Արևմտահայերեն համարժեք անվանումն է Տենիքլի։


== Գրականություն ==
«Հայաստանի եւ հարակից շրջանների տեղանունների բառարան»Թ. Խ. Հակոբյան, Ստ.Տ. Մելիք-Բախշյան, Հ.Խ. Բարսեղյան։ Երեւանի Համալսարանի Հրատարակչություն, Երևան, 1986։
Չոկուրդախ

Չոկուրդախ (ռուս.՝ Чокурдах), քաղաքատիպ ավան Ռուսաստանի Սախա-Յակուտիայի հանրապետության Ալլաիխովսկի ուլուսի կազմում։
Բնակչությունը 2010 թվականին գրանցված տվյալներով կազմում էր 2105 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հրաչյա Անդրեասյան

Հրաչյա Հմայակի Անդրեասյան (հունվարի 29, 1932(1932-01-29), Կրասնոդար, Հյուսիսկովկասյան երկրամաս, ՌԽՖՍՀ, ԽՍՀՄ - նոյեմբերի 9, 1999(1999-11-09), Մոսկվա, Ռուսաստան), ռազմական գործիչ։ Հայաստանի բանակի գեներալ-լեյտենանտ 1993 թ., հետմահու Հայաստանի ազգային հերոս (2021)։


== Կենսագրություն ==
Ավարտել է Նովոչերկասկի Սուվորովի անվան 1950 թ. Թբիլիսիի հետևակի 1952 թ., Ֆրունզեի անվան 1966 թ. և ԽՍՀՄ Զինված ուժերի գլխավոր շտաբի ռազմական ակադեմիաները։ 1952-1992 թվականներին ծառայել է ԽՍՀՄ Զինված ուժեր Անդրկովկասյան, Լենինգրադյան, Կիևի, Հյուսիսկովկասյան ռազմական օկրուգներում և ԳԴՀ-ում ու Չեխոսլովակիայում տեղակայված զորախմբերում՝ մոտոհրաձգային գնդի, դիվիզիայի, զորամիավորման հրամանատար, ռազմական խորհրդի անդամ։ 1981 թ.-ից՝ գեներալ-լեյտենանտ, ԽՍՀՄ ԶՈՒ Հյուսիս-Կովկասյան ռազմական օկրուգի շտաբի պետ, նույն օկրուգի զորահրամանատարի առաջին տեղակալ և Ռազմական խորհրդի անդամ։ Հետագայում՝ Վարշավայի պայմանագրի երկրների միացյալ Զինված ուժերի գլխավոր հրամանատարի ներկայացուցիչ Չեխոսլովակիայի Ժողովրդական բանակի գլխավոր շտաբի պետին առընթեր։ 1992-1994 թվականներին՝ Հայաստանի պաշտպանության նախարարի առաջին տեղակալ-Զինված ուժերի գլխավոր շտաբի պետ։


== Մասնակցությունը Հայկական զինված ուժերի ստեղծմանը և Արցախյան ազատագրական պատերազմին ==
Անդրեասյանը մասնակցել է Քելբաջարի ռազմական գործողության պլանների մշակմանը, Հայաստանի հարավարևելյան սահմանագոտում լայնամասշտաբ ռազմական գործողություններին, Շուռնուխ-Խնձորեսկ-Տող ռազմաճակատային գծի ինքնապաշտպանական մարտերին։ Որպես Հայաստանի զինված ուժերի գլխավոր շտաբի պետ՝ գործուն մասնակցություն է ունեցել Արցախյան ազատամարտին։


== Կյանքի ավարտը ==
1994 թվականին զորացրվել և բնակություն է հաստատել Մոսկվայում։ Որտեղ և վախճանվել է։ Թաղված է Դոնի Ռոստովում, որտեղ 2000 թվականին կանգնեցվել է նրա բրոնզաձույլ կիսանդրին։


== Պարգևներ ==
Գեներալ-լեյտենանտ Հրաչյա Անդրեասյանը արժանացել է ԽՍՀՄ-ի, Գերմանական Ժովրդավարական Հանրապետության, Հայաստանի Հանրապետության և մի շարք այլ պետությունների բարձր պարգևների՝ շքանշանների և մեդալների։
Հայաստանի Հանրապետության նախագահի հրամանագրով 2000 թ. մայիսին Գեներալ-լեյտենանտ Հրաչյա Անդրեասյանը հետմահու պարգևատրվել է «Մարտական խաչ» I աստիճանի շքանշանով, որը հանձնվել է նրա այրուն՝ Ժաննա Աղասու Անդրեասյանին (զորավարի մահվան տարեդարձի օրը՝ նրա շիրմի վրա իր հուշարձանի բացման օրը)։
Հայաստանի ազգային հերոս և Հայրենիքի շքանշան (հետմահու, 2021)


== Գրականություն ==
Ղարաբաղյան ազատագրական պատերազմ. 1990-1994 թթ.:


== Ծանոթագրություններ ==


== Արտաքին հղումներ ==
Հրաչյա Անդրեասյան - Երկրապահ
Ժուարինա

Ժուարինա (պորտ.՝ Juarina), համայնք Բրազիլիայում՝ Տոկանտինս նահանգի կազմում։ Գտնվում է Արևմտյան Տոկանտինսի մարզում։ Մտնում է Միրասեմա դու Տոկանտինսի գավառի կազմի մեջ։ Բնակչությունը կազմում է 2668 մարդ՝ 2006 թվականի տվյալներով։ Գրավում է 481,046 կմ2 տարածք։ Բնակչության խտությունը՝ 5,5 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 4.744.875,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 1.887,38 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,677 (տվյալները՝ ՄԱԿ-ի զարգացման ծրագրի)։


== Արտաքին հղումներ ==
Տեղեկություններ Ժուարինայի մասին
Թադևոս Ավետումյան

Թադևոս Ավետումյան (Խաչիկ) (1811, Նոր Ջուղա, մարզ 5, Սպահան, Իրան - փետրվարի 13, 1863(1863-02-13), Կալկաթա, Բրիտանական կայսրություն), հայ գրող, հրապարակախոս, թարգմանիչ, հասարակական գործիչ։


== Կենսագրություն ==
Ծնվել է Նոր Ջուղայում, ուսանել և գործել է Կալկաթայում։ Մ. Թաղիադյանի համախոհներից էր, լուսավորական շարժման գործիչ, Կալկաթայի «Արարատյան ընկերության» հիմնադիրներից։
Գրել է Մ. Թաղիադյանի կենսագրությունը՝ նրա մահվան առթիվ («Արշալոյս Արարատեան», 1858)։ «Արամայիս» վիպակի (1846) նյութը վերցրել է հնդկահայ կյանքից, արծարծել լուսավորական գաղափարներ, պաշտպանել հայոց լեզուն, կենցաղը, գինու մշակույթը անաղարտ պահելու հարցերը՝ որպես ազգապահպանման կարևոր գործոն։
Կատարել է թարգմանություններ Բեռնարդեն դը Սեն Պիեռ, Օ. Գոլդսմիթից։ Մահացել է փետրվարի 13-ին, Կալկաթայում։


== Ծանոթագրություններ ==
Բուտկա

Բուտկա (ռուս.՝ Бутка́), գյուղ Ռուսաստանի Սվերդլովսկի մարզի Տալիցկի շրջանի կազմում։ Գյուղը հայտնի է նրանով, որ այստեղ է ծնվել Ռուսաստանի դաշնության առաջին նախագահ՝ Բորիս Ելցինը։
Բնակչությունը 2002 թվականին գրանցված տվյալներով կազմում էր 3569 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օր առաջին (ֆիլմ, 1958)

«Օր առաջին» (ռուս.՝ «День первый»), խորհրդային լիամետրաժ գունավոր պատմա-հեղափոխական գեղարվեստական ֆիլմ, որը բեմադրվել է «Լենֆիլմ» կինոստուդիայում 1958 թվականին ռեժիսոր Ֆ. Մ. Էրմլերի կողմից։


== Սյուժե ==
1917 թվականի հոկտեմբերի տագնապալի օրերին Վիբորգի կողմից Սմոլնի է գնում սովորական աշխատավոր տղա՝ Նիկոլայ Տիմոֆեևը։ Նրա հետ  գնում է իր հղի կինը՝ Կատյան։ Պետրովն ընկնում է Հոկտեմբերյան հեղափոխության իրադարձություների հորձանուտը․ նա մեկնում է Պետրոպավլովյան ամրոց՝ աշխատանքային ջոկատների համար զենք ձեռք բերելու համար, մտնում է Ձմեռային պալատ կանանց «մահվան գումարտակի» ուղեկալների միջոցով, որպեսզի ժամանակավոր կառավարությանը անվերապահ կապիտուլյացիայի վերջնագիր փոխանցի, մասնակցում է ձմեռային գրոհին։ Բայց հենց դարպասի մոտ նրան խոցում է յունկերի գնդակը։ Անմխիթար վշտով  ամուսնու  դիակի վրա է խոնարհվում Կատյան։ Ապրումներից նա սկսում է ծննդաբերել։ Կարմիրգվարդիականները շինելի վրա նրան տեղափոխում են Գլխավոր շտաբի շքամուտք։ Շուտով լույս աշխարհ է գալիս նոր աշխարհի նոր մարդը։


== Դերերում ==
Էդուարդ Բրեդուն – Նիկոլայ Տիմոֆեև
Օլգա Ռեուս-Պետրենկո – Կատյա
Ինոկենտի Սմոկտունովսկի- Վ. Ա. Անտոնով-Օվսեենկո
Կոնստանտին Սկորոբոգատով – բանվոր-պուտիլովեց
Ալեքսանդր Լարիկով – բեռնափոխադրող
Յուրի Տոլուբեև – բեռնասայլորդ
Գլեբ Յուչենկով – Վ. Ի. Լենին
Լեոնիդ Լյուբաշևսկի – Յակով Սվերդլով
Ն. Վակուրով – Նիկոլայ Պոդվոյսկի
Կոնստանտին Ադաշևսկի – Կիշկին
Իգոր Բոգոլյուբով – Լուխմին
Ալեքսանդր Սուսնին – Պաշկա
Վասիլի Մերկուրև
Իվան Նազարով
Անատոլի Ալեքսեև
Գեորգի Ժժենով
Իվան Սելյանին
Վլադիմիր Տրոշին
Ադրիան Ֆիլիպով
Անատոլի Պավլով – Բլագոնրավով
Անտոնինա Պավլիչևա – Նիկոլայի մայրը


== Մրցանակներ ==
1959 թվականին Կիևում անցկացված համամիութենական կինոփառատոնի երկրորդ մրցանակ կնոջ լավագույն դերակատարման համար (Օ. Պետրենկո)։


== Ծանոթագրություններ ==
Տրավալիատո

Տրավալիատո  (իտալերեն՝ Travagliato), կոմունա Իտալիայում։ Գտնվում է Լոմբարդիա մարզի Բրեշիա գավառում։ Բնակչությունը կազմում է 11 761 մարդ 2004 թվականի մարդահամարի տվյալներով։ Խտությունը կազմում է 647 մարդ/կմ²։ Տարածքը գրավում է 17 կմ²։ Փոստային ինդեքս՝ 25039, հեռախոսային կոդ՝ 030։
Տրավալիատոն իտալական ֆուտբոլի լեգենդներ Ֆրանկո Բարեզիի և Ջուզեպպե Բարեզիի ծննդավայրն է։


== Արտաքին հղումներ ==
Պաշտոնական կայք (իտալ.)


== Ծանոթագրություններ ==
Բաշկալեջուկ

Բաշկալեջուկ, գյուղ Արևմտյան Հայաստանում, Էրզրումի վիլայեթի Երզնկայի գավառում։ Գտնվում էր Արևմտյան Եփրատի հովտում, Երզնկա քաղաքից հարավ-արևելք։
Տարածքը շրջափակված էր անտառներով։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Պրոգեստերոն

Պրոգեստերոն, ողնաշարավոր կենդանիների և սրդու իգական սեռական ստերոիդային հորմոն։


== Պատմություն ==
Քիմիական կառուցվածքը հաստատվել է 1934 թվականին (Ա․ Բուտենանդ և ուրիշներ)։ Օրգանիզմում սինթեզվում է խոլեսթերինից։ Միջանկյալ արգասիք է ստերոիդային բոլոր հորմոնների սինթեզման համար։
Հիմնականում առաջանում է ձվարանների դեղին մարմնում, որը կարգավորվում է հիպոֆիզի լյուտեինացնող հորմոնի ազդեցությամբ։
Մասնակցում է դաշտանային ցիկլի և հղիության բնականոն ընթացքի կարգավորմանը։ Պրոգեստերոն փոփոխություններ է առաջացնում արգանդի լորձաթաղանթում, նպաստում բեղմնավորված ձվաբջջի ներպատվաստմանը (իմպլանտացիա)։ Հղիության բնականոն ընթացքի համար անհրաժեշտ է օրական 200-250 մգ պրոգեստերոն (արտադրվում է նաև ընկերքում)։
Պրոգեստերոնը ընկճում է արգանդի հարթ մկանների կծկումները, կանխում պտղի վիժումը, խոչընդոտում նոր ֆոլիկուլների ձվազատումը։ Հղիության վերջում պրոգեստերոնի կոնցենտրացիան արգանդում նվազում է և նպաստում ծննդաբերությանը։
Պրոգեստերոն և դրա սինթետիկ ածանցյալները (ընդհանուր անվանումը՝ պրոգեստիններ կամ գեստագեններ) օգտագործվում են բժշկության մեջ՝ ձվարանային ցիկլի և հղիության խանգարումների դեպքում, իսկ էստրոգենների հետ՝ որպես հակաբեղմնավորիչ միջոց։


== Ծանոթագրություններ ==
Սեմ Սմիթի սկավառակագրություն

Անգլիացի երգիչ Սեմ Սմիթի սկավառակագրությունն ներառում է` երկու ստուդիական ալբոմ, մեկ ռեմիքս ալբոմ, մեկ մինի ալբոմ, քսանինը սինգլ (ութը որպես համագործակցող արտիստ) և երկու գովազդային սինգլ։
Սմիթի դեբյուտային` «In the Lonely Hour» ստուդիական ալբոմը թողարկվել է 2014 թվականի մայիսին։ Նա դեբյուտ է կատարել 2012 թվականի մայիսին, անգլիական Disclosure դուոյի «Latch» սինգլով, որը զբաղեցրել է 11-րդ հորիզոնականը UK Singles Chart չարթում։ 2013 թվականի փետրվարին թողարկվել է «Lay Me Down» երգը որպես ալբոմի գլխավոր սինգլ։ 2013 թվականի մայիսին համագործակցել է Naughty Boy-ի հետ , թողարկելով «La La La» սինգլը։ Այն թողարկվել է մայիսի 19-ին և գլխավորել է բրիտանական չարթը։ 2013 թվականի հոկտեմբերին թողարկել է «Nirvana» մինի ալբոմը։ 2014 թվականի փետրվարի 16-ին թողարկվել է «Money on My Mind» երգը որպես ալբոմի երկրորդ սինգլ և գլխավորել է բրիտանական չարթը։ Ապրիլի 14-ին թողարկվել է ալբոմի երրորդ` «Stay with Me» սինգլը և նույնպես գլխավորել է բրիտանական չարթը։ Օգոստոսի 31-ին թողարկվել է չորրորդ` «I’m Not the Only One» սինգլը և զբաղեցրել է բրիտանական չարթի 3-րդ հորիզոնականը։ Դեկտեմբերի 5-ին թողարկվել է «Like I Can»-ը որպես ալբոմի հինգերորդ սինգլ, զբաղեցնելով բրիտանական UK Singles Chart չարթի 9-րդ հորիզոնականը և դառնալով Սմիթի չորրորդ երգը, որը ընդգրկվում է Բրիտանիայի չարթի թոփ 10-ում։
2015 թվականի փետրվարի 22-ին թողարկվել է «Lay Me Down» երգի վերաթողարկումը որպես ալբոմի վեցերորդ սինգլ և զբաղեցրել է բրիտանական չարթի 15-րդ հորիզոնականը։ Նույն ամսում Սմիթը ձայնագրել է երգի մեկ այլ տարբերակ Ջոն Լեջենդի մասնակցությամբ` «Comic Relief» բարեգործական կազմակերպության համար, որը գլխավորել է բրիտանական չարթը։ 2015 թվականի հուլիսին համագործակցել է Disclosure խմբի հետ և թողարկել է «Omen» սինգլը։ թվականի սեպտեմբերի 8-ին Սմիթը հաստատել է, որ նրա նոր երգը` «Writing’s on the Wall»-ը Ջեյմս Բոնդի մասին պատմող 24-րդ ֆիլմի սաունդթրեքն է։ Երգը թողարկվել է նույն թվականի սեպտեմբերի 25-ին և դարձել Բոնդի ֆիլմերի առաջին սաունդթրեքը, որը գլավորել է բրիտանական չարթը։ Նրա երկրորդ` «The Thrill of It All» ալբոմը թողարկվել է 2017 թվականին և գլխավորել է Մեծ Բրիտանիայի, Կանադայի, Իռլանդիայի, Նիդերլանդների, Նոր Զելանդիայի, Շվեդիայի և ԱՄՆ-ի չարթերը։ Ալբոմի գլխավոր` «Too Good at Goodbyes» սինգլը գլխավորել է բրիտանական, ավստրալիական և նորզելանդական չարթերը, ինչպես նաև զբաղեցրել է 5-րդ հորիզոնականը Կանադայում, Դանիայում, Նիդերլանդներում և ԱՄՆ-ում։


== Ալբոմներ ==


=== Ստուդիական ալբոմներ ===


=== Ռեմիքս ալբոմներ ===


== Մինի Ալբոմներ ==


== Սինգլներ ==


=== Որպես գլխավոր արտիստ ===


=== Որպես համագործակցող արտիստ ===


=== Գովազդային սինգլներ ===


== Չարթերում ընդգրկված այլ երգեր ==


== Այլ երգեր ==


== Հեղինակային երգեր ==


== Տեսահոլովակներ ==


== Ծանոթագրություններ ==


== Արտաքին հղումներ ==
Պաշտոնական կայք
Կայք Archived 2018-08-28 at the Wayback Machine.
Սեմ Սմիթը AllMusic կայքում
Գեժելար

Գեժելար, լեռնաշղթա Պարսկահայաստանում Կարմիր և Զանգիմար գետերի ստորին հոսանքի ջրբաժան շրջանում, Կարմիր գետի գետաբերանից 3-4 կմ հյուսիս-արևմուտք։ Ձգվում է 6-7 կմ երկարությամբ, հյուսիս-արևմուտքից հյուսիս-արևելք ուղղությամբ։ Շրջակայքի նկատմամբ բարձրությունը զգալի է։


== Ծանոթագրություններ ==
Բոբլով

Բոբլով (ուկրաիներեն՝ Боблів), գյուղ Ուկրաինայի Վիննիցայի մարզի Նեմիրովի շրջանում։
2001 թվականի տվյալներով Բոբլով գյուղում բնակվում էր 510 մարդ։ Բնակավայրը զբաղեցնում է 2,5 կմ² տարածք։ Բնակչության խտությունը կազմում էր 204 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Անէուպլոիդիա

անէուպլոիդիա (անգլ.՝ Aneuploidy), վիճակ է, որի ժամանակ բջիջներն ունենում են անոմալ քանակի քրոմոսոմներ, օրինակ 45 կամ 47 սովորական 46 փոխարեն։ Բջիջը որը ունի նորմալ թվով քրոմոսոմներ կոչվում է էուպլոիդ։ Ավելորդ կամ պակաս քրոմոսոմները ընկած են գենետիկ խանգարումների, իսկ որոշները բնածին արատների հիմքում։ Որոշ ուռուցքային բջիջներ նույնպես ունեն քրոմոսոմների ոչ նորմալ հավաքակազմ։ անէուպլոիդիան առաջանում է բջջի բաժանման ժամանակ, երբ քրոմոսոմները նորմալ չեն կիսվում երկու դուստր բջիջների միջև։ Մեծ մաս դեպքերում անէուպլոիդիան համգեցնում է հղիության ընդհատման, իսկ հավելյալ աուտոսոմային քրոմոսոմներով ամենահաճախ հանդիպող անէուպլոիդիաներից են 21, 18 և 13: 

Տարբեր տեսակի անէուպլոիդիաները տարբերվում են իրարից քրոմոսոմային հավաքակազմով, իսկ անէուպլոիդիա և պոլիպլոիդիա տերմինները վերաբեռում են այն քրոմոսոմներին որոնք ընկաց են տվյալ ախտաբանության հիմքում։
Քրոմոսոմային անոմալիաները հանդիպում են կենդանի ծնվածներից 160-ից 1-ի մոտ։


=== Քրոմոսոմներ ===
Մարդու բջիջների մեծ մասը ունեն 23 քրոմոսոմներ կամ ընդհանուր 46 քրոմոսոմ (գամետները՝ սպերմատոզոիդները և ձվաբջիջները, ունեն 23 կենտ քրոմոսոմ, իսկ էրիթրոցիտները չունեն կորիզ և հետևաբար նաև քրոմոսոմներ)։
Ամեն զույգ քրոմոսոմներից մեկը ժառանգվում է մորից, մյուսը հորից։ Առաջին 22 զույգ քրոմոսոմները (աուտոսոմային) համարակալված են 1-22 ամենամեծերից մինչև ամենափոքրը։ 23-րդ զույգ քրոմոսմները սեռական քրոմոսոմներն են։ Նորմալ իգական սեռի ներկայացուցիչները ունեն 2 X քրոմոսոմներ, իսկ արական սեռի ներկայացուցիչները մեկ X քրոմոսոմ և մեկ Y քրոմոսոմ։ Մանրադիտակի տակ երեվացող քրոմոսոմների հատկանիշների ամբողջությունը կոևվում է կարիոտիպ։ 

Մեյոզի ժամանակ երբ սաղմնային բջիջները կիսվելով առաջացնում են գամետները, յուրաքանչյուր զույգ բջիջ պետք է ունենա հավասար թվով քրոմոսոմներ։ Բայց երբեմն ամբողջ քրոմոսոմները անցնում են մեկ բջջի մեջ, իսկ մյուսը չի ստանում։
Ավել կամ պակաս աուտոսոմ քրոմոսոմներով էմբրիոնների մի մասը կորցնում է իր կենսունակությունը և ավարտվում է հղիության ընդհատումով։ Ամենահաճախ հանդիպող անէուպլոիդիան 16-րդ քրոմոսոմի տրիսոմիան է,չնայած նրան որ այս անոմալիայի ծայրահեղ ձևի դեպքում պտուղները մահանում են, և միայն մոզաիկ ձևի դեպքում է որ հնարավոր կենսունակ երեխաների ծնունդը։ Ամենատարածված անէուպլոիդիան որի ժամանակ նորածինները կենսունակ են 21-րդ քրոմոսոմի տրիսոմիան է, որը հանդիպում է Դաունի համախտանիշի ժամանակ (800 նորածիններից 1-ը)։ 18-րդ քրոմոսոմի տրիսոմիան(Էդվարդսի համախտանիշ) հանդիպում է 6000 նորածիններից 1-ի, իսկ 13-րդ քրոմոսոմի տրիսոմիան (Պատաուի համախտանիշ) 10000-ից 1-ի մոտ։ Վերջիններիս ժամանակ երեխաների 10% հասնում է 1 տարեկան հասակի։


== Ծանոթագրություններ ==
Կորոլև (Դուբովսկի շրջան)

Կորոլև (ռուս.՝ Королев), գյուղակ (խուտոր) Ռուսաստանի Դաշնության Ռոստովի մարզի Դուբովսկի շրջանում։ Մտնում է Վերբովոլոգովսկի գյուղական համայնքի կազմի մեջ։
Վալերիա Բարսովայի տուն-թանգարան

Վալերիա Բարսովայի տուն-թանգարան (ռուս.՝ Дача-музей В. В. Барсовой, Վալերիա Բարսովայի ամառանոց-թանգարան), մշակութային, կրթական հաստատություն Ռուսաստանի Կրասնոդարի երկրամասի Սոչի քաղաքի Խոստինսկի շրջանում՝ Չերնամորսկայա 8 հասցեում, Սոչի առողջարանային քաղաքի պատմության թանգարանի մասնաճյուղը։ Վալերիա Բարսովան այս տանն ապրել է 1947-1967 թվականներին։


== Պատմություն ==
Ամառանոցը 1947 թվականին կառուցվել է հայտնի ռուս երգչուհի, ԽՍՀՄ ժողովրդական արտիստ, ԽՍՀՄ պետական ​​մրցանակի դափնեկիր Վալերիա Բարսովայի սեփական միջոցներով։
1947 թվականի ապրիլին, Մեծ թատրոնից հեռանալուց հետո, Բարսովան մեկնել է Սոչի, որտեղ ճարտարապետ Ն. Տրիշկինի նախագծով նրա համար տուն է կառուցվում։ Տունը հարմար էր և՛ ապրելու, և՛ ստեղծագործելու համար։ Մինչև 1967 թվական Վալերիա Բարսովան ապրել է Սոչիում, որտեղ զբաղվել է մանկավարժական գործունեությամբ։ Բացի այդ, տունը դարձել է քաղաքի մշակութային և հասարակական կյանքի կենտրոն։ Այստեղ երգչուհուն այցելել են ընկերները, գործընկերներն ու ուսանողները՝ Լ. Ուտեսովը, Դ. Կաբալևսկին, Գ. Ուլանովան, Ի. Կոզլովսկին, Զարա Դոլուխանովան, Մ. Բիեշուն։
Վալերիա Բարսովայի կտակի համաձայն՝ ամառանոցի առաջին հարկը նվիրաբերվել է Սոչի քաղաքին։
1968-1985 թթ. այստեղ գործել է գեղարվեստի մանկական դպրոցը։ Թանգարանը բացվել է 1988 թվականի հունվարի 9-ին։ Կառույցն ունի 4 սրահ, ընդհանուր մակերեսը կազմում է 94 քմ։ Ցուցանմուշների ընդհանուր թիվը մոտավորապես 1000 է։ Թանգարանը պատմում է Վալերիա Բարսովայի կյանքի և գործունեության մասին։ Այստեղ ներկայացված են 20-րդ դարի 40-50-ական թթ. կենցաղային իրեր։ Շենքում, բացի բնակելի կառույցներից, կա 50 նստատեղ ունեցող դահլիճ բեմով։


== Ծանոթագրություններ ==


== Արտաքին հղումներ ==
Պաշտոնական կայք
Ողբերգ

Ողբերգ. երաժշտության մեջ ողբը կոչվում է ողբերգ և այն շատ ժողովուրդների ժողովրդական երգի մի տեսակ է, որը կապված է հուղարկավորության, հարսանիքի, ինչպես և ծեսից դուրս՝ կենցաղային այլ հանգամանքներում լացի արարողության հետ, հիմնված ավանդական խոսքային և մեղեդիական բանաձևերի հանպատրաստից տարբերակման վրա։ Հայկական իրականության մեջ, հնում, կազմել է թագավորների, զորավարների և այլ նշանավոր անձանց կորուստը սգալու-ողբալու ծեսի գլխավոր բաղկացուցիչը։ Կատարել են մասնագետ, ողբասաց կանայք հանդիսավոր իրադրության մեջ, «լալով, երգելով ու նվագելով․․․ պարելով ու կաքավելով»։ Բուն ժողովրդական տեսակը կենցաղային երևույթ է և մինչև այժմ էլ գոյատևում է։ Սրանք որոշակի ելևէջային պաշարի վրա հիմնվող, բայց իմպրովիզացիայի սկզբունքով զարգացող մեղեդիական դարձվածքներ են, որ միավորվելով, այնուամենայնիվ, ավարտուն երգային ձև են ընդունում։ Նկատելի դեր է կատարում ասերգային-արտասանական տարրը, ռիթմն ամբողջապես կապված է խոսքային տեքստից, հուզականությունը, որպես կանոն, զուսպ է։ Բնույթով բոլորովին այլ են ծնողական տնից բաժանվելու կապակցությամբ հարսի կամ մոր հրաժեշտի տխուր երգերը, որոնք հարսանեկան ծեսի մաս են կազմում։
Հանքահոր

Հանքահոր, հանքային ձեռնարկության արտադրական միավոր, որը կատարում է ստորգետնյա օգտակար հանածոների արդյունահանում և այն ուղարկում սպառողին կամ հարստացուցիչ ֆաբրիկա։ Հանքահորը ներառում է վերգետնյա կառույցները (վերհանքահորային շենքեր, պահեստներ, վարչա-կենցաղային կոմբինատներ և այլն) և ստորգետնյա հանքափորվածքները։ Մեծ հանքահորի ծառայության ժամկետը կազմում է տասնյակ տարիներ, իսկ տարեկան արդյունահանվող օգտակար հանածոների քանակությունը՝ մի քանի միլիոն տոննա։ Հանքահորի բոլոր փորվածքները միմյանց և երկրի մակերևույթի հետ կապված են առնվազն երկու ելքով։ Աշխարհի ամենախոր հանքահորերը (4-4, 5 կիլոմետր) գտնվում են Հնդկաստանում («Չեմպիոն-Ռիֆ») և Հարավ-Աֆրիկյան Հանրապետությունում («Վիտվատերսրանդ»)։
Քոլդստրիմ

Քոլդստրիմը (անգլ.՝ Coldstream), քաղաք է Մեծ Բրիտանիայի հյուսիսային մասում, Շոտլանդիա երկրամասում։ Քաղաքը գտնվում է Թվիդ գետի վրա։
Սաղմոսարան (1923)

Սաղմոսարան (1923), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1923 թվի տակ։ Ձեռագիրը գրվել է 1576 թվականին։ Ծաղկող՝ Աթանաս։ Ստացողը եղել է Հովհաննես կաթողիկոս Աղվանիցը։ Գրված է թղթի վրա, որը ունի 28,7X20 չափս։ Ձեռագիրը կազմված է 178 թերթից։ Գրված է երկսյուն, բոլորգրով։ Ունի կիսախորան, լուսանցազարդ մանրանկարներ (նկար՝ Դավիթ մարգարե)։ Կազմը` կաշեպատ տախտակ դրշմազարդ, աստառը՝ կարմիր կտավ։ Հիշատակարաններ գրչի 173ա, 173բ, ծաղկողի՝ 7ա, հետագայի՝ 45բ (1597 թ.), 45բ, 56բ, 167բ, 178 (1604 թ.), 1ա (1611 թ.), 178ա (1623 թ.), պահպանակ Ա (1624 թ.), 1ա (1639 թ.), 177բ (1641 թ.), նորոգողի՝ 142ա (1662թ.):


== Բովանդակություն ==
նաև՝ Եպիփանու Յաղագս երգոց Սաղմոսարանին։
Յովհ. Գառնեցւոյ Վասն սաղմոսաց։
Հանելուկք։
Ոտանաւրք (Առաքել, անանուն)։
Կարգաւորութիւն հասարակաց աղօթից։
Ներս. Շնորհալւոյ Հաւատով խոստովանիմ։


== Ծանոթագրություններ ==
Ռոբերտ Պիլ

Ռոբերտ Պիլ (անգլ.՝ Robert Peel; փետրվարի 5, 1788(1788-02-05)[…], Ռամսբոտում, Բյուրի, Մեծ Մանչեսթեր, Միացյալ Թագավորություն - հուլիսի 2, 1850(1850-07-02)[…], Վեստմինստեր, Մեծ Լոնդոն, Անգլիա, Մեծ Բրիտանիայի և Իռլանդիայի միացյալ թագավորություն), բրիտանացի պետական գործիչ, Լոնդոնյան թագավորական հասարակության անդամ (1822)։


== Կարիերա ==
Պահպանողական, ժամանակակից պահպանողական կուսակցության հիմնադիրներից մեկը։ Երկու անգամ եղել է վարչապետ (1834-1835 և 1841-1846), և երկու անգամ ներքին գործերի նախարար (1822-1827 և 1828-1830)։
Համարվում է բրիտանական ժամանակակից ոստիկանության հայրը՝ մայրաքաղաքային ոստիկանական ծառայության հիմնադրման շնորհիվ։


== Ընտանիք ==
1820 թվականին ամուսնացել է  Ջուլյա Ֆլոյդի (1795-1859) հետ, որը գեներալ Սըր Ջոն Ֆլոյդի դուստրն է։ Ամուսնությունից ունեցել են հինգ որդի և երկու դուստր։ Նրանց անմիջական սերունդներից մի քանիսն այժմ բնակվում են Հարավային Աֆրիկայում, Ավստրալիայում, ինչպես նաև ԱՄՆ-ի և Կանադայի տարբեր մասերում։


== Գրականություն ==
Անգլերեն՝

Gash, Norman Mr. Secretary Peel: The Life of Sir Robert Peel to 1830 (англ.). — Faber Finds, 2011. — ISBN 0571277357.
Gash, Norman  Sir Robert Peel: The Life of Sir Robert Peel after 1830 (англ.). — Faber and Faber, 2011. — ISBN 0571279619.
Gaunt, Richard A. Sir Robert Peel: The Life and Legacy (неопр.). — I. B. Tauris, 2010. — ISBN 1848850352.
Hilton, Boyd  A Mad, Bad, and Dangerous People? : England 1783-1846 (англ.). — Oxford University Press, 2006. — ISBN 0191606820.
Jenkins, T. A.  Sir Robert Peel (неопр.). — St. Martin's Press (англ.)русск., 1999. — ISBN 0312216394.


== Ծանոթագրություններ ==


== Արտաքին հղումներ ==
Биография Роберта Пиля(անգլ.)
«Пиль, Роберт (1788—1850)»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907
Չատրա (գյուղ, Բլագովարսկի շրջան)

Չատրա (ռուս.՝ Чатра, բաշկիրերեն՝ Сатра), գյուղ Ռուսաստանի Բաշկորտոստան հանրապետության Բլագովարսկի շրջանի կազմում։
Բնակչությունը 2009 թվականին գրանցված տվյալներով կազմում էր 116 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վերվո

Վերվո  (իտալերեն՝ Vervò), կոմունա Իտալիայում։ Գտնվում է Տրենտինո Ալտո Ադիջե մարզի Տրենտո գավառում։
Բնակչությունը կազմում է 680 մարդ (2008), բնակչության խտություն՝ 44 մարդ/կմ²։ Զբաղեցնում է 15 կմ² մակերես։ Փոստային ինդեքս՝ 38010։ Հեռախոսային կոդ՝ 0463։
Կոմունայի հովանավորն է Սուրբ Մարտին Տուրը։ Տոնը նշվում է նոյեմբերի 11-ին։


== Ժողովրդագրություն ==
Բնակչություն


== Կապի տվյալներ ==
Հեռախոս՝ 0463 463131
Էլեկտրոնային փոստ՝ segreteria@comune.vervo.tn.it
Պաշտոնական կայք՝ http։//www.comune.vervo.tn.it/


== Ծանոթագրություններ ==


== Արտաքին հղումներ ==
[https://web.archive.org/web/20100117013524/http://www.comune.vervo.tn.it/ Archived 2010-01-17 at the Wayback Machine. Պաշտոնական կայք (իտալ.)] Archived 2010-01-17 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Վերոնա (գավառ)

Վերոնա (իտալերեն՝ Provincia di Verona), գավառ Իտալիայի Վենետո մարզում։ Գարդա լճի արևելյան ափը հարում է պրովինցիային։ Գավառի մայրաքաղաքը Վերոնան է։ Այն ընդգրկվել է ՅՈՒՆԵՍԿՕ-ի Համաշխարհային ժառանգության օբյեկտների ցանկում։ Վերոնան հյուսիսից սահմանակից է իտալական Տիրոլին, իսկ արևելքից Վիչենցային և Պադովային։ Հարավում սահմանակից է Ռովիգո և Մանտուա գավառներին, իսկ արևմուտքում՝ Գարդա լճին։ Վերոնայի երկարությունը հյուսիսից հարավ 50 մղոն է, իսկ արևելքից արևմուտք՝ 25 մղոն։


== Ակնարկ ==
Վերոնան զբաղեցնում է 3109 քառ․կմ և ունի 0,9 միլիոն բնակչություն։ Այն ունի 98 կոմունաներ։ Նշանակալից են Բովոլոնե, Բոնավիգո, Բուսոլենգո, Չերեա, Իզոլա դելա Սկալա, Լենյագո, Նեգրար, Պեսկիերա դել Գարդա, Սան Բոնիֆաչո, Սան Ջովաննի Լուպատոտո, Սան Մարտինո Բուոն Ալբերգո, Սոավե, Սոնա, Վալեջո սուլ Մինչո, Վիլաֆրանկա դի Վերոնա կոմունաները ։ Ուիլյամ Շեքսպիրի «Ռոմեո և Ջուլիետ» ստեղծագործության դեպքերը կատարվում են Վերոնայում։ «Վերոնացի երկու ազնվական» պիեսի որոշ տեսարաններ ևս նկարագրվում են Վերոնայում։ Այն վիլլան, որտեղ «ապրել» է Ջուլիետան, մեծ մասսայականություն է վայելում այցելուների շրջանում։ Վերոնան ամեն տարի իրեն է ձգում մեծ թվով զբոսաշրջիկների։ Բազմաթիվ ամրոցները, աշտարակները, կացարանները, վանքերը, սրբավայրերն ու հին ռոմանական եկեղեցական օջախներն ունեն պատմական կարևոր նշանակություն։ Տարածքային զբոսայգին գտնվում է Լեսինիայում։ Վալպոլիչելան հայտնի է իր գինիներով, որոնք պատրաստվում են տեղական տեխնիկայով։ Եվրոպայում ամենախոշոր բնական կամուրջը՝ Պոնտե դի Վեժան, տեղակայված է մարզի տարածքում։ Գավառի հյուսիսային մասը հիմնականում լեռնային է։ Կիրճերով անցնում են մի քանի գետեր։ Դրանցից են Տարտարոն, Կասլագնարոն և Ադիջեն։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Պրոպրիայի գավառ

Պրոպրիայի գավառ (պորտ.՝ Microrregião de Propriá), գավառ Բրազիլիայում՝ Սեարա նահանգի կազմում։ Մտնում է Սերժիպի նահանգի գյուղատնտեսական շրջան (մարզ)ի մեջ։ Բնակչությունը կազմում է 94 780 մարդ՝ 2006 թվականի տվյալներով։ Զբաղեցնում է 1014,9  կմ² տարածք։


== Վիճակագրություն ==
Համախառն ներքին արտադրանքը կազմել է 386 656 369,00 (ըստ Բրազիլիայի աշխարհագրության և վիճակագրության ինստիտուտի տվյալների)
Համախառն ներքին արտադրանքը մեկ շնչի հաշվով 2004 թվականին կազմում է 4 107,76  ռեալ (ըստ Բրազիլիայի աշխարհագրության և վիճակագրության ինստիտուտի տվյալների)
Մարդկային զարգացման ինդեքսի պոտենցիալը 2000 թվականին կազմել է 0,618։


== Գավառի կազմ ==
Գավառի կազմի մեջ են մտնում հետևյալ համայնքները.

Կանոբա
Նեոպոլիս
Պրոպրիյա
Կոնքալմազ

Կոնքալմազ, գյուղ Արևմտյան Հայաստանում, Խարբերդի վիլայեթի Խարբերդի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Լյուքսեմբուրգի ֆուտբոլի առաջնություն 1964-1965

Լյուքսեմբուրգի ֆուտբոլի առաջնություն 1964-1965, Լյուքսեմբուրգի 51-րդ ֆուտբոլի առաջնությունը։ Մրցաշարի չեմպիոն է դարձել «Ստադ Դյուդելանժը»։ Մրցաշարին մասնակցել է 12 թիմ։


== Արտաքին հղումներ ==
Վիճակագրությունը RSSSF կայքում
Բուրինսկի քաղաքային խորհուրդ (Բուրինսկի շրջան)

Բուրինսկի քաղաքային խորհուրդ  (ուկրաիներեն՝ Буринська міська рада), Ուկրաինայի Սումիի մարզի Բուրինսկի շրջանում։
2001 թվականի տվյալներով Բուրինսկի քաղաքային խորհրդում բնակվում էր 11 607 մարդ։ Խորհրդում կա 1 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Էլիզա Ագնինի Լոլլին

Էլիզա Ագնինի Լոլլինին (մարտի 22, 1858(1858-03-22), Ֆինալե Էմիլիա, Մոդենա (գավառ), Էմիլիա Ռոմանիա - հունիսի 22, 1922(1922-06-22), Հռոմ, Իտալիա), իտալացի ռահվիրա, ֆեմինիստ, խաղաղապահ, սուֆրաժիստ և քաղաքական գործիչ։ 1896 թվականին, «Կանանց համար ասոցիացիայի» համահիմնադիրն էր, որը ոչ միայն սատարում էր կանանց քաղաքացիական և քաղաքական իրավունքները, այլ նաև կոչ էր անում Իտալիայի զորքերը դուրս բերել Աֆրիկայից։ Կանանց ընտրական իրավունքի կոմիտեի անդամ, 1910 թվականին հորդորել է սոցիալիստական կուսակցությանը կանանց՝ ձայների համար։ Նա նաև պայքարել է կանանց իրավունքների բարելավման համար, հատկապես կրթության, ամուսնալուծությունների, հավասար աշխատավարձի և աշխատանքային պայմանների ոլորտներում։


== Կենսագրություն ==
Ծնվել է 1858 թվականի մարտի 22-ին Բոլոնիայի հյուսիսում գտնվող Ֆինալե Էմիլիայում, Թոմասո Ագնինիի և Էլիզաբետա Կոստների դուստրն էր։ 1885 թվականի օգոստոսին ամուսնացել է փաստաբան և քաղաքական գործիչ Վիտորիո Լոլինիի (1860–1924) հետ, չորս երեխա են ունեցել։
1896 թվականին, նա չորս այլ երիտասարդ կանանց (Ջիակինտա Մարտինի, Ալինա Ալբանի, Վիրջինի Նաթան և Եվա դե Վինչենցիս) հետ միասին, հիմնել է «Կանանց ասոցիացիան», որը դարձել է իտալական ֆեմինիստական շարժման կարևոր ներկայացուցիչը։ Նաև ակտիվ էր կանանց ընտրական իրավունքի կոմիտեյում՝ ապաքաղաքական տեսանկյունից աջակցելով կանանց։ Համառ պացիֆիստ Ագնինին կտրականապես դեմ էր Առաջին համաշխարհային պատերազմին Իտալիայի մասնակցությանը։
Էլիզա Ագնինի Լոլլինին մահացել է Հռոմում, 1922 թվականի հունիսի 22-ին կերակրափողի քաղցկեղից։


== Ծանոթագրություններ ==
Կարաչան

Կարաչան (ռուս.՝ Карачан), գետ Ռուսաստանում, հոսում է Վորոնեժի մարզում։ Գետաբերանը տեղակայված է Խոպյոր գետի ձախ ափին։ Գետի երկարությունը 95 կմ է,ավազանի տարածքը -1300 կմ2 է։։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Տոլուչևկա գետն է։ Գետի գետային ավազանը՝ Դոնի ավազանի վտակներից մինչև Խոպրա։ Ենթավազանը՝ Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 05010200512107000006974
Հիդրոլոգիական ուսումնասիրությունների կոդը - 107000697
Ավազանի կոդը - 05.01.02.005
Հիդրոլոգիական ուսումնասիրությունների հատորի համարը - 07
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կեդատագ

Կեդատագ, գյուղ Արևելյան Հայաստանի Ելիզավետպոլի նահանգի Զանգեզուրի գավառում։


== Բնակչություն ==
1908 թվականին գյուղն ունեցել է 290 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Այզեա Ռեշադ

Այզեա Ռեշադ Մքլին (անգլ.՝ Isaiah Rashad McClain, մայիսի 16, 1991(1991-05-16), Չաթանուգա, Թենեսի, ԱՄՆ), ամերիկացի ռեփեր և երգերի հեղինակ։


== Կարիերա ==
Երաժշտական կարիերան սկսել է 2009 թվականին, սակայն ավելի մեծ ճանաչում է ձեռք բերել 2013 թվականին՝ Top Dawg Entertainment (TDE) ձայնագրման լեյբլի հետ պայմանագիր ստորագրելուց հետո։ 2013 թվականի հոկտեմբերին նա այդ լեյբլի մյուս անդամների հետ հանդես եկավ BET Hip Hop Awards մրցանակաբաշխությունում։ Նույն տարվա դեկտեմբերին նա զբաղեցրեց երկրորդ հորիզոնականը «HipHopDX» օնլայն ամսագրի կազմած «Տարվա ծագող աստղ» ցանկում։
2014 թվականի հունվարի 28-ին թողարկվեց «Cilvia Demo» կոչվող նրա առաջին մինի ալբոմը, որն արժանացավ երաժշտական քննադատների բարձր գնահատականին և Billboard 200 ալբոմների հիթ շքերթում զբաղեցրեց 40-րդ հորիզոնականը։ 2014 թվականի մարտից նա մեկնեց համերգային շրջագայությունների ռեփեր Սքուլբոյ Քյուի հետ, որի նպատակն էր գովազդել Քյուի «Oxymoron» ալբոմը։ Նույն տարվա մայիսին ամերիկյան «XXL» ամսագիրը Ռեշադին ընդգրկեց իր ամենամյա «Freshman» ցանկում, որում ընդգրկվում են լավագույն նորեկ ռեփերները։
2016 թվականի սեպտեմբերի 2-ին վաճառքի դուրս եկավ Ռեշադի «The Sun's Tirade» անվանումը կրող առաջին ստուդիական ալբոմը։ Արժանանալով քննադատների բարձր գնահատականին, այդ ալբոմը թողարկման առաջին շաբաթում ունեցավ 19,000 օրինակի վաճառք և զբաղեցրեց 17-րդ հորիզոնականը Billboard 200-ում։


== Սկավառակագրություն ==
Ստուդիական ալբոմներ«The Sun's Tirade» (2016)Մինի ալբոմներ«Cilvia Demo» (2012)


== Ծանոթագրություններ ==


== Արտաքին հղումներ ==
Այզեա Ռեշադը Թվիթթերում
Այզեա Ռեշադը Ֆեյսբուքում
Հարություն Վեզնեյան

Հարություն (Արթին) Վեզնեյան (Վեզնեճյան) (ոչ վաղ քան 1875 և ոչ ուշ քան 1883, Հյուսեյնիկ, Թուրքիա - 1915), հայ բժիշկ։


== Կենսագրություն ==
Ծնվել է 1875/1883 թվականին, Խարբերդի նահանգի Խարբերդի գավառի Հյուսեյնիկ գյուղում։ Նախնական կրթությունն ստացել է ծննդավայրում։ 1900 թվականին ավարտել է Խարբերդի նահանգի իդադիե (միջնակարգ) կամ «Սուլթանիե» վարժարանը։ 1900-1907 թվականներին սովորել է Կ. Պոլսի Օսմանյան կայսերական բժշկական վարժարանում։
Ուսանելու ընթացքում ստացել է ԱՄՆ-ում բնակվող 2 եղբայրների նյութական օգնությունը։
1907 թվականից Թալաս, ապա Զիլե քաղաքների թաղապետական բժիշկ է աշխատել։ 1910 թվականին եղբայրներին տեսակցելու նպատակով մեկնել է ԱՄՆ Քոննեքթիքեթի նահանգի Նյու Հեյվըն քաղաքը, ուր վիրաբուժության գծով կատարելագործման դասընթացի է մասնակցել։ Վերադառնալով հայրենիք, Խարբերդի թաղապետական բժիշկ է նշանակվել։
1912 թվականին ամուսնացել է Մեզիրեի հանրածանոթ Հարություն էֆենդի Խարփութլյանի դստեր՝ Արաքսի հետ և ունեցել Մասիս որդուն, որը հրաշքով փրկվելով կոտորածներից, հետագայում դարձել է դեղագործ և բնակություն հաստատել ԱՄՆ-ի Փրովիդենս քաղաքում։
1914 թվականի գարնանը Մեզիրեի քաղաքապետական կամ Հյուսեյնիկ գյուղի բժիշկ է նշանակվել։ Եղել է ՀԲԸՄ-ի անդամ։ 1914 թվականի աշնանը Առաջին համաշխարհային պատերազմի ժամանակ զորակոչվել է օսմանյան բանակ և զինվորական բժիշկ ծառայել։ 1915 թվականին ձերբակալվել է, բանտարկվել ու տարագրվել դեպի Մելիտինե։ Սպանվել է 1915 թվականին, Մելիտինեում կամ Սեբաստիայի մոտակայքում՝ սրախողխող արվելով՝ մոտ 35 տարեկանում։
Այլ տվյալներով՝ 1915 թվականի հունիսի 25-ին, բժիշկներ Նշան Նահիկյանի և Մանվելի հետ նահատակվել է Մեզիրեի բանտում հայ արգելափակյալների ինքնահրկիզման ժամանակ։


== Գրականություն ==
Հայ բժշկութեան տուած զոհերը, ցուցակագրուածվաւերական փաստերով, Կ. Պոլիս, 1919։
Գուժկան Սեբաստիոյ (Կարապետ Գաբիկեան), Եղեռնապատում Փոքուն Հայոց եւ նորին մեծի մայրաքաղաքին Սեբաստիոյ, Պոսթըն, 1924։
Կարոյեան Գասպար, Մեծ Եղեռնի նահատակ հայ բժիշկները (անոնց պատգամները), պոսթոն, 1957։
Յուշամատեան Մեծ Եղեռնի (1915-1965), պատրաստեց Գերսամ Ահարոնեան, Պէյրութ, 1965։
Հիւսէյնիկ, խմբագիր՝ Կ. Ահարոնեա ն, Պոսթըն, 1965։
Թէոդիկ, Յուշարձան նահատակ մտաւորականութեան, Բ. տպագրութիւն, Երեւան, ապրիլ 24, 1985։
Խաչատրյան Լուսինե և Բաբլումյան Արփինե (կազմողներ), Ցուցակ Հայոց ցեղասպանության զոհերի (1915-1923 թթ.), հ. 2, Խարբերդի նահանգ, Երևան, 2004։


== Աղբյուրներ ==
Հարություն Մինասյան,  Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։
Մրգաշատի պատմության և մշակույթի անշարժ հուշարձանների ցանկ (Արմավիրի մարզ)

Այս հոդվածը ներկայացնում է Արմավիրի մարզի Մրգաշատ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 3 հուշարձան (3 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Զբոսանք (այլ կիրառումներ)

Զբոսանք անվանումը կարող է ունենալ հետևյալ կիրառումները․

Զբոսանք - ֆրանսիացի նկարիչ Օգյուստ Ռենուարի կտավը՝ նկարված 1870 թվականին,
Զբոսանք - ամերիկյան պատմական ֆիլմ, որը պատմում է ֆրանսիացի լարախաղաց Ֆիլիպ Պետիի մասին։
Կուժկոտրուկ

Կուժկոտրուկ (պուտուկկոտրուկ) (լատ.՝ Adonis՝ Ադոնիս) հրանունկազգիների ընտանիքին պատկանող բույսերի ցեղ է։ Հայտնի է մոտ 20-40 տեսակ։ Ծաղկապատի թերթիկների, առէջների և ապոկարպային վարսանդների թիվը մեծ է և անորոշ։ Ծաղկի բոլոր տարրերը դասավորված են պարուրաձև, պտուղը բազմակտիկ է։ Տափաստանային և կիսաանապատային բազմամյա, հազվադեպ միամյա խոտաբույսեր են։ Դեղաբույսեր են։
Հայաստանում հանդիպում է կուժկոտրուկի 4 տեսակ՝

Կուժկոտրուկ ամառային
Կուժկոտրուկ մանրածաղիկ
Կուժկոտրուկ Վոլգայի 
Կուժկոտրուկ բոցավառ


== Բուժիչ նշանակություն ==
Բուժման մեջ օգտագործում են այս դեղաբույսի վերգետնյա մասը։ Ժողովրդական բժշկության մեջ այն գործածում են սրտային, երիկամային, նյարդային և ուրիշ հիվանդությունների ժամանակ։
Այս բույսից ստացված դեղամիջոցները կանոնավորում և խթանում են սրտի աշխատանքը։ Ունեն միզամուղ ազդեցություն և հատկապես արդյունավետ են սրտային այտուցների ժամանակ։
Որպես հանգստացնող և հակակծկանքային միջոց՝ սրտանոթային անբավարարության ժամանակ նշանակում են այս բույսից պատրաստաված դեղամիջոցները։
Դրա դեղամզվածքները Բեխտերևի հեղուկի հիմնական բաղադրիչն են, որը հանգստացնում է նյարդային համակարգը։ Ադոնիսի գլիկոզիդները այդքան կայուն չեն և չեն կուտակվում օրգանիզմում, որի համար այն ցուցված է արյան շրջանառության քրոնիկ անբավարարության բուժման համար։


== Պատկերասրահ ==

		
		
		
		
		
		
		


== Գրականություն ==
Пошкурлат А. П.,  Род горицвет — Adonis L. Систематика, распространение, биология, М., «Наука, МАЙК "Наука/Интерпериодика"»։
В. Ветвичка, Д. Тоушева.,  Растения полей и лесов, Прага, «Артия»։


== Ծանոթագրություններ ==
(5624) Շիրլի

(5624) Շիրլի (անգլ.՝ Shirley), աստերոիդ աստերոիդների հիմնական գոտում։ Հայտնաբերվել է 1991 թվականի հունվարի 11-ին Էլեանորա Հելինի կողմից Պալոմարում։
Միջին հեռավորությունը Արեգակից կազմում է 3,014598 ա. մ., առավելագույնը մոտենում է 2,8482 ա. մ. հեռավորության վրա և հեռանում 3,181 ա. մ.։ Արեգակի շուրջ մեկ ամբողջական պտույտ է կատարում 1911,8 երկրային օրվա ընթացքում, իր ուղեծրով շարժվելով միջինում 0,188304 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,66° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5624) Շիրլի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Փիճվիգվինա

Փիճվիգվինա (վրաց.՝ ფიჭვიგვინა), գյուղ Վրաստանում։ Գտնվում է Շիդա Քարթլի մարզի Քարելի շրջանում։


== Դիրք ==
Գտնվում է ծովի մակարդակից 1000 մետր բարձրության վրա։ Շրջկենտրոն Քարելից հեռու է 8 կմ։


== Ծանոթագրություններ ==
Գուտա-Յուստինովկա

Գուտա-Յուստինովկա (ուկրաիներեն՝ Гута-Юстинівка), գյուղ Ուկրաինայի Ժիտոմիրի մարզի Չեռվոնոարմեյսկի շրջանում։
2001 թվականի տվյալներով Գուտա-Յուստինովկա գյուղում բնակվում էր 272 մարդ։ Բնակչության խտությունը կազմում էր 200,44 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պորտուգալիայի յոթ հրաշալիքներ

Պորտուգալիայի յոթ հրաշալիքներ (պորտ.՝ Sete Maravilhas de Portugal), Պորտուգալիայի մշակութային օբյեկտների ցանկ, որ կազմվել է 2007 թվականին մրցույթի արդյունքում, որ հայտարարվել էր Պորտուգալիայի մշակույթի նախարարության կողմից և անցկացվել է Y&R Brands S.A. և Realizar S.A. կազմակերպությունների կողմից։
Ի սկզբանե մրցույթին ներկայացվել են Պորտուգալիայի 793 ազգային հուշարձաններ։ Առաջին փուլում փորձագետների խումբն ընտրեց դրանցից 77-ը։ Այնուհետև ընտրվեցին 21 ֆինալիստներ չորս տարբեր կատեգորիաներով։
2006 թվականի դեկտեմբերի 7-ին սկսվեցին ընտրությունները, որոնք շարունակվեցին վեց ամիս։ Բնակչությունը կարող էր քվեարկել համացանցով, հեռախոսով և սմս հաղորդագրություններով։ 2007 թվականի հուլիսի 7-ին Լիսաբոնի Դա Լուժ համալիրում հայտարարվեցին քվեարկության արդյունքները «Աշխարհի յոթ նոր հրաշալիքներ» նախագծի արդյունքների  հետ միաժամանակ։


== Պորտուգալիայի յոթ հրաշալիքներ ==


== Արտաքին հղումներ ==
Նախագծի պաշտոնական կայքը
Բրիչկովկա (գյուղ, Պոլտավայի շրջան)

Բրիչկովկա (ուկրաիներեն՝ Бричківка), գյուղ Ուկրաինայի Պոլտավայի մարզի Պոլտավայի շրջանում։
2001 թվականի տվյալներով Բրիչկովկա գյուղում բնակվում էր 588 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
1024 (այլ կիրառումներ)

1024, կարող է վերաբերել.

1024 - նահանջ տարի, ըստ Գրիգորյան օրացույցի սկսում է հինգշաբթի։ Սա մեր թվարկության 1024 թվականն է, XI դարի 24-րդ տարին։
1024 - բնական թիվ, որը գտնվում է 1023-ի և 1025-ի մեջտեղում։
Սուրբ Հակոբ եկեղեցի (Ուոթերթաուն)

Անվան այլ կիրառումների համար տե՛ս՝ Սուրբ Հակոբ եկեղեցի (այլ կիրառումներ)Սուրբ Հակոբ եկեղեցի, (անգլ.՝ St. James Armenian church), հայկական եկեղեցի ԱՄՆ Մասաչուսեթս նահանգի Ուոթերթաուն քաղաքում։


== Պատմություն ==
Սուրբ Հակոբ հայկական եկեղեցին հիմնվել է 1900 թվականին, շինարարական աշխատանքները սկսվել են 1926 թվականին։ Եկեղեցու շինարարության գումարը հավաքվել է հայկական համայնքի ջանքերով։ Եկեղեցու առաջին հոգևոր հովիվը եղել է Մաթևոս Մանիգյանը, առաջին ժամերգությունը կատարվել է 1930 թվականին։
1967 թվականի սեպտեմբերի 24-ից Սուրբ Հակոբ եկեղեցուն կից գործում է նաև հայկական մշակութային երիտասարդական կենտրոն։ 1979 թվականի նոյեմբերի 5-ին եկեղեցու և մշակութային կենտրոնի միջև տեղադրվել է Հայոց եղեռնի զոհերի հիշատակին նվիրված հուշարձան։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Պաշտոնական կայքը
Ջիրոլամո Կասար

Ջիրոլամո Կասար (մալթ.՝ Ġlormu Cassar, մոտ 1520, Բիրգու, Մալթա - մոտ 1592, Վալետա, Մալթա), մալթացի ճարտարապետ և ռազմական ինժեներ։ Ծառայության մեջ է գտնվել Մալթայի ասպետների ուխտում, որին անդամագրվել է 1569 թվականին։ Վալետա քաղաքի կառուցապատման աշխատանքներին սկզբում մասնակցել է որպես Ֆրանչեսկո Լապարելլիի օգնական, այնուհետև՝ որպես ինքնուրույն ճարտարապետ։ Նախագծել ու կառուցել է հասարակական, պաշտպանական, կրոնական և մասնավոր բազմաթիվ շինություններ, որոնց թվում են Մալթայի նոր մայրաքաղաքը դարձած Վալետայի Սուրբ Հովհաննես տաճարը, Սուրբ Հովհաննեսի ուխտի մեծ մագիստրների պալատը, հիվանդախնամ ասպետների իջևանատունը... Նրա հինգ զավակներից մեկը՝ Վիտտորիոն, գնացել է հոր ճանապարհով և նույնպես դարձել է ճարտարապետ ու ինժեներ։


== Կենսագրություն ==
Ջիրոլամոն ծագումով սիցիլիացի էր. նրա նախնիները Մալթա էին եկել մոտավորապես 1440 թվականին։ Երբ ավարտվել է թուրքերի  ձեռնարկած Մալթայի մեծ պաշարումը, ասպետական ուխտի ղեկավարների պատվերով, ճարտարապետ Ֆրանչեսկո Լապարելլիի հետ, նա ձեռնամուխ է եղել վնասված ամրությունների վերականգնման և նորերի կառուցման աշխատանքներին։ Ընդ որում՝ այդ ընթացքում հնարել է մի քանի նոր սարքեր ու հարմարանքներ։ Մալթայից Լեպարելլիի հեռանալուց հետո շինությունների նախագծման ու կառուցման նկատմամբ վերահսկողության աշխատանքները Ջիրոլամոյին են վստահվել։ Պաշտպանական կառույցներն ավարտելուց հետո անհրաժեշտություն է առաջացել անցնելու կրոնական, հասարակական, քաղաքացիական շինությունների կառուցմանը։ Ընդառաջելով Ջիրոլամոյին՝ ասպետական ուխտի ղեկավարությունը նրան ուղարկել է Իտալիա՝ Հռոմ ու Նեապոլ՝ ճարտարապետական գիտելիքներն ընդլայնելու և խորացնելու, նոր հմտություններ ձեռք բերելու։ 1569 թվականի ապրիլի 23-ին նա մեկնել է Մալթայից և շուրջ մեկ տարի անցկացրել Իտալիայում, խորությամբ ուսումնասիրել Վերածննդի և մանիերիստական ճարտարապետությունը, ինչպես նաև՝ քաղաքների պլանավորման հիմունքները։ Վերադառնալով հայրենի Մալթա՝ եռանդուն կերպով ձեռնամուխ է եղել զանազան շինությունների նախագծման ու կառուցման աշխատանքներին։


== Հիմնական աշխատանքները ==
Վալետայում

Մեծ մագիստրի պալատը (1570 - 1580);
Աստվածամոր եկեղեցին (կարմելիտների ուխտի սրբավայր) (1573 - 1575);
Սանտա Լուչիա եկեղեցին (1571);
Սանտա Մարիա եկեղեցին (1571 - 1575);
Ագոստինյանների ուխտի եկեղեցին (1572 - 1575);
Սբ. Հովհաննես տաճարը (1573 - 1577);
Կասստիլիական իջևանատունը (1574);
Պրովենցայի իջևանատունը (1574);
Իտալական իջևանատունը (1574);
Սբ. Կատերինա Ալեքսանդրիացու եկեղեցին (1576);
Սբ. Պողոս եկեղեցին (1577);
Կապուցինների ուխտի եկեղեցին (1588);Ռաբաթում (Մալթա)

Սանտ Ագոստո եկեղեցին Ռաբաթում (1571);
Կապուցինների մատուռը  (1580);
Վերդալա պալատը (1588);
Սբ. Մարկոս եկեղեցին (1588).


== Գրականություն ==
Achille Ferres - "Descrizione storica delle chiese di Malta e Gozo" https://books.google.it/books?id=jcwNAAAAQAAJ


== Պատկերասրահ ==


== Ծանոթագրություններ ==


== Արտաքին հղումներ ==
Página sobre Gerolamo Cassar
Սանասարյան վարժարան

Սանասարյան վարժարան, հիմնադրվել է 1881 թվականին Կարինում, Մկրտիչ Սանասարյանի միջոցներով և Կարապետ Եզյանի ջանքերով։


== Պատմություն ==

Սանասարյան վարժարան ընդունվել են գավառական դպրոցն ավարտած 7–11 (1892 թվականից՝ 11–12) տարեկան երեխաները։ Ունեցել է նաև գիշերօթիկ բաժին։ 1890–1891 թվականներին գործել է 9 դասարան (ուսուցման տևողությունը՝ 9 տարի)։ 1906 թվականին վարժարանին կից հիմնվել է ուսուցչանոց (երկու տարվա ծրագրով)։ 1912 թվականին Սանասարյան վարժարանը տեղափոխվել է Սեբաստիա։ Ունեցել է ուսուցողական, մանկավարժական և արհեստագիտական բաժիններ։ Ուսուցողական բաժնում դասավանդվել են մայրենի լեզու (աշխարհաբար, գրաբար), պատմություն, աշխարհագրություն, մատենագիտություն, ֆրանսերեն, գերմաներեն, տաճկերեն, հանրահաշիվ, երկրաչափություն, եռանկյունաչափություն, բնագիտություն, քիմիա, տոմարակալություն և այլ առարկաներ։ Մանկավարժական բաժնի հիմնական առարկաներից են եղել մանկավարժությունը, հոգեբանությունը, տրամաբանությունը, իմաստասիրությունը, մեթոդիկան, դպրոցական առողջապահությունը։ Արհեստագիտական բաժնում սովորել են կազմարարություն, ատաղձագործություն և գավառի պահանջները բավարարող այլևայլ արհեստներ։ Վարժարանն ունեցել է լաբորատոր սարքավորումներ, գրադարան, հիվանդանոց, դեղատուն, փուռ, ներկատուն, թանգարան (որում պահվել են 94 ձեռագիր և 986 թվականին հրատարակված մի ավետարան)։ 1881–1910 թվականին Սանասարյան վարժարանում սովորել է 840 սան։ 1915 թվականին ուսուցիչների մեծ մասը նահատակվել է, իսկ վարժարանը՝ ավերվել։
Ջեյսոն Մաքսիլ

Ջեյսոն Դիոր Մաքսիել (անգլ.՝ Jason Dior Maxiell, փետրվարի 18, 1983(1983-02-18), Չիկագո), ամերիկացի նախկին բասկետբոլիստ, ծանր հարձակվող։ Առավելապես հայտնի է Բասկետբոլի ազգային ասոցիացիայի (NBA) «Դետրոյթ Փիստոնս» ակումբում հանդես գալու տարիներից։


== Մարզական կարիերա ==
Ընտրվել է «Դետրոյթ Փիստոնսի» կողմից՝ NBA-ի 2005 թվականի դրաֆթի 1-ին ռաունդի 26-րդ համարով։ 2012 թվականին տեղափոխվել է «Օռլանդո Մեջիք» ակումբում, որի կազմից դուրս գալուց հետո մեկ մրցաշրջան անցկացրել է «Շառլոթ Հորնեթս» ակումբում։


== Արտաքին հղումներ ==
Էջը NBA.com կայքում(անգլ.)
Էջը Բասկետբոլ-ռեֆերենսում Archived 2021-04-22 at the Wayback Machine.(անգլ.)
Կիրիլլովկա (գյուղ, Դոբրովելիչկովի շրջան)

Անվան այլ կիրառումների համար տե՛ս՝ ԿիրիլլովկաԿիրիլլովկա (ուկրաիներեն՝ Кирилівка), գյուղ Ուկրաինայի Կիրովոգրադի մարզի Դոբրովելիչկովի շրջանում։
2001 թվականի տվյալներով Կիրիլլովկա գյուղում բնակվում էր 160 մարդ։ Բնակավայրը զբաղեցնում է 0,81 կմ² տարածք։ Բնակչության խտությունը կազմում էր 197,53 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(575) Ռենատե

(575) Ռենատե (անգլ.՝ Renate), աստերոիդ աստերոիդների հիմնական գոտում։ Հայտնաբերվել է 1905 թվականի սեպտեմբերի 19-ին Մաքս Վոլֆի կողմից Հայդելբերգում։
Միջին հեռավորությունը Արեգակից կազմում է 2,556357 ա. մ., առավելագույնը մոտենում է 2,232 ա. մ. հեռավորության վրա և հեռանում 2,8807 ա. մ.։ Արեգակի շուրջ մեկ ամբողջական պտույտ է կատարում 1492,9 երկրային օրվա ընթացքում, իր ուղեծրով շարժվելով միջինում 0,241141 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 15° անկյուն։
Ռենատե աստերոիդը դասվում է Մարիայի աստերոիդների ընտանիքին, որի մեջ ներառված են այս պահին հայտնի 81 անդամներ։ Նրանց առանձնահատկությունն է համեմատաբար մեծ ուղեծրի թեքումը 15° - 17°։ Այս ընտանիքի աստերոիդները շարժվում են Արեգակի շուրջ 2,5 - 2,625 ա. մ. միջակայքում ընկած մեծ կիսաառանցքներով, որը համապատասխանում է Յուպիտերի հետ 3:1 ուղեծրային ռեզոնանսին։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(575) Ռենատե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Եղվարդի ջրամբար

Եղվարդի ջրամբար, կառուցվող ջրամբար Հայաստանի Կոտայքի մարզում, ծավալը մինջև 90 մլն մ3։ Կառուցումը սկսվեց 1983 թ. և չի ավարտվել։


== Ծանոթագրություններ ==